Anne Frank

Annelies Marie Frank, ojekuavéva Anne Frank ramo térã karaiñe'ẽme Ana Frank ramo (Fráncfort, 12 jasypoteĩ 1929-Bergen-Belsen, jasykõi térã jasyapy 1945), ha'e akue peteĩ mitãkuña Alemañagua ijypykuéva hudío, herakuãite oparupi yvy ape ári upe Anne Frank Kuatiañe'ẽ rupive, peteĩ aranduka ojajapo hekove ñemombe'úgui, ohaígui iñangapýpe mokõi ary ha mbyte pukukue oikóvo ikañyhápe hogaguándi ha irundy tapicha ambuéva ndive peteĩ ogami Amsterdam-pe, ani hag̃ua nasikuéra ojuhu ichupe, oikóvo Ñorairõ Guasu Mokõiha.

Ipahápe, nasikuéra ojuhu ichupe ha ogueraha monambipyre Anne ha hoguagua umi tekoha manorãme Alemáña megua. Peteĩ añónte nomanói upépe, Anne túva, Otto Frank. Anne oho va'erã imonambipyre pe tekoha manorã nási Auschwitz-pe ára 2 jasyporundy 1944 jave ha upéi ojegueraha ichupe amo Bergen-Belsen rekohápe, upépe omano ohasa'asýgui tifus rehe jasykõi 1945 jave, mokõi jasy oñemosãso mboyve pe tekoha manorã. Ary 1947 jave, ohasamínte mokõi ary opa rire Ñorairõ Guasu, itúva omonguatia ha oikuaauka Anne ñemombe'u, ojeheróva Óga Kupegua (Neelándañe'ẽme, Het Achterhuis).

 Mandu'apy 

Ñemohenda:Tekove Alemañagua